CELEX: 31987R2295
Language: el
Date: 1987-07-30 00:00:00
Title: Κανονισμός (ΕΟΚ) αριθ. 2295/87 της Επιτροπής της 30ής Ιουλίου 1987 που καθορίζει τη μείωση του ποσού της ενίσχυσης για τους κραμβόσπορους και τους γογγυλόσπορους για την περίοδο εμπορίας 1987/88

Avis juridique important

|

31987R2295

Κανονισμός (ΕΟΚ) αριθ. 2295/87 της Επιτροπής της 30ής Ιουλίου 1987 που καθορίζει τη μείωση του ποσού της ενίσχυσης για τους κραμβόσπορους και τους γογγυλόσπορους για την περίοδο εμπορίας 1987/88  

Επίσημη Εφημερίδα αριθ. L 209 της 31/07/1987 σ. 0043 - 0043

***** ΚΑΝΟΝΙΣΜΟΣ (ΕΟΚ) αριθ. 2295/87 ΤΗΣ ΕΠΙΤΡΟΠΗΣ  της 30ής Ιουλίου 1987  που καθορίζει τη μείωση του ποσού της ενίσχυσης για τους κραμβόσπορους και τους γογγυλόσπορους για την περίοδο εμπορίας 1987/88  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1915/87 (2), και ιδίως το άρθρο 27 στοιχείο α) παράγραφος 6,  Εκτιμώντας:  ότι, σαν συνέπεια του καθεστώτος των μέγιστων εγγυημένων ποσοτήτων που αναφέρεται στο άρθρο 27 στοιχείο α) του κανονισμού αριθ. 136/66/ΕΟΚ, είναι σκόπιμο να καθοριστεί η μείωση του ποσού της ενίσχυσης για τους κραμβόσπορους και τους γογγυλόσπορους για την περίοδο εμπορίας 1987/88, σύμφωνα με το άρθρο 1 του κανονισμού (ΕΟΚ) αριθ. 1594/83 του Συμβουλίου της 14ης Ιουνίου 1983 σχετικά με την ενίσχυση για τους ελαιούχους σπόρους (3), όπως τροποποιήθηκε τελευταία από τον κανονισμό (ΕΟΚ) αριθ. 2132/87 (4)· ότι ο κανονισμός (ΕΟΚ) αριθ. 2041/87 της Επιτροπής (5) καθόρισε, για την περίοδο εμπορίας 1986/87, την πραγματική παραγωγή και, για την περίοδο εμπορίας 1987/88, την εκτιμώμενη παραγωγή κραμβόσπορων και γογγυλόσπορων·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η μείωση που αναφέρεται στο άρθρο 27 στοιχείο α) παράγραφος 3 του κανονισμού αριθ. 136/66/ΕΟΚ η οποία αφορά το ποσό της ενίσχυσης για τους κραμβόσπορους και τους γογγυλόσπορους, καθορίζεται για την περίοδο εμπορίας 1987/88 σε:  - 0 ECU ανά 100 χιλιόγραμμα για την Ισπανία,  - 0 ECU ανά 100 χιλιόγραμμα για την Πορτογαλία,  - 4,502 ECU ανά 100 χιλιόγραμμα για τα άλλα κράτη μέλη.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιουλίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 183 της 3. 7. 1987, σ. 7.  (3) ΕΕ αριθ. L 163 της 22. 6. 1983, σ. 44.  (4) ΕΕ αριθ. L 200 της 21. 7. 1987, σ. 1.  (5) ΕΕ αριθ. L 192 της 11. 7. 1987, σ. 11.